CELEX: C2004/300/41
Language: et
Date: 2004-12-04 00:00:00
Title: Euroopa Kohtu (teine koda) 7. oktoobri 2004. aasta otsus kohtuasjas C-239/03: Euroopa Ühenduste Komisjon versus Prantsuse Vabariik (Liikmesriigi kohustuste rikkumine — Vahemere saastekaitse konventsioon — Artikli 4 lõige 1 ja artikkel 8 — Vahemere kaitsmist maismaalt lähtuva saaste eest käsitlev protokoll — Artikli 6 lõiked 1 ja 3 — Berre'i rannikujärve massilise ja pikaajalise reostuse ärahoidmiseks, vähendamiseks ja piiramiseks vajalike meetmete kohaldamata jätmine — Heiteluba)

4.12.2004   
            
            
               ET
            
            
               Euroopa Liidu Teataja
            
            
               C 300/20
            
         
      EUROOPA KOHTU
   
   (teine koda)
   7. oktoobri 2004. aasta otsus
   kohtuasjas C-239/03: Euroopa Ühenduste Komisjon versus Prantsuse Vabariik (1)
   
   (Liikmesriigi kohustuste rikkumine - Vahemere saastekaitse konventsioon - Artikli 4 lõige 1 ja artikkel 8 - Vahemere kaitsmist maismaalt lähtuva saaste eest käsitlev protokoll - Artikli 6 lõiked 1 ja 3 - Berre'i rannikujärve massilise ja pikaajalise reostuse ärahoidmiseks, vähendamiseks ja piiramiseks vajalike meetmete kohaldamata jätmine - Heiteluba)
   (2004/C 300/41)
   Kohtumenetluse keel: prantsuse
   Kohtuasjas C-239/03: Euroopa Ühenduste Komisjon (esindajad G. Valero Jordana ja B. Stromsky) versus Prantsuse Vabariik (esindajad G. de Bergues ja E. Puisais), mille esemeks on EÜ asutamislepingu artikli 226 alusel 4. juunil 2003 esitatud liikmesriigi kohustuste rikkumise hagi, tegi Euroopa Kohus (teine koda), koosseisus: koja esimees C. W. A. Timmermans ja kohtunikud R. Schintgen (ettekandja), R. Silva de Lapuerta, P. Kūris ja G. Arestis; kohtujurist D. Ruiz-Jarabo Colomer, kohtusekretär R. Grass, 7. oktoobril 2004 otsuse, mille resolutiivosa on järgmine:
   
               1.
            
            
               Kuna Prantsuse Vabariik pole kohaldanud kõiki vajalikke meetmeid Berre'i rannikujärve massilise ja pikaajalise reostuse ärahoidmiseks, vähendamiseks ja piiramiseks ning
               
                           —
                        
                        
                           pole vajalikul viisil arvesse võtnud 17. mail 1980 Ateenas alla kirjutatud ning Euroopa Majandusühenduse nimel nõukogu 28. veebruari 1983. aasta otsusega 83/101/EMÜ heaks kiidetud Vahemere kaitsmist maismaalt lähtuva saaste eest käsitleva protokolli III lisa ettekirjutusi, muutes protokolli sõlmimise järel selle II lisas loetletud ainete heiteluba,
                        
                     
                           —
                        
                        
                           pole Prantsuse Vabariik täitnud oma kohustusi, mis tulenevad 16. veebruaril 1976 Barcelonas alla kirjutatud ja Euroopa Majandusühenduse nimel nõukogu 25. juuli 1977. aasta otsusega 77/585/EMÜ heaks kiidetud Vahemere saastekaitse konventsiooni artikli 4 lõikest 1 ja artiklist 8 ning 17. mail 1980 Ateenas alla kirjutatud ja Euroopa Majandusühenduse nimel nõukogu 28. veebruari 1983. aasta otsusega 83/101/EMÜ heaks kiidetud Vahemere kaitsmist maismaalt lähtuva saaste eest käsitleva protokolli artikli 6 lõigetest 1 ja 3, samuti Euroopa Ühenduse asutamislepingu artikli 300 lõikest 7.
                        
                     
         
               2.
            
            
               Jätta kohtukulud Prantsuse Vabariigi kanda.
            
         
      (1)  ELT C 184, 2.8.2003.